
Acatistul Sfântului apostol şi evanghelist Matei 
(s.v. 16 noiembrie / s.n. 29 noiembrie) 


Sfântul apostol şi evanghelist Matei (s.v. 16 noiembrie / s.n. 29 noiembrie): 

Materiale despre Sfântul apostol şi evanghelist Matei: 

https://www.slideshare.net/steaemy 1/search_my_uploads?type=&new=&g=apostol+matei 


&&& 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 

greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

Condacul 1 

Pe ucenicul Domnului şi luminătorul a toată lumea, pe Matei, apostolul să-l lău- 
dăm credincioşii, ca pe cel ce pe păgâni din închinarea idolilor la adevăratul Dum- 
nezeu prin Evanghelie i-a întors. Pentru aceasta cu bucurie să-i cântăm: Bucură-te, 
Sfinte apostol şi evanghelist Matei! 


Icosul 1 

Având sufletele întinate de gânduri şi de cuvinte rele, cu dumnezeiescul dar pe care 
l-ai primit de la Hristos, curăţeşte-le, propovăduitorule al Domnului Matei, ca fiind 
curate să-ţi aducă ţie cântare vrednică aşa: 

Bucură-te, cel ce din vameş, apostol ai devenit; 

Bucură-te, că de la vamă ai fost chemat la ucenicie; 

Bucură-te, că de la lisus ai auzit chemarea: „Urmează-M'”; 

Bucură-te, că îndată, toate lăsându-le, pe Hristos L-ai urmat; 

Bucură-te, că pe Hristos în casa ta L-ai primit; 

Bucură-te, că de El ai fost luminat; 

Bucură-te, că prin tine mul păcătoşi au fost miluiți; 

Bucură-te, că împreună cu toţi apostolu ai urmat Domnului; 

Bucură-te, că de lume te-ai despărțit şi pe Hristos în inima ta L-ai primit; 
Bucură-te, că lumină neamurilor te-ai făcut; 

Bucură-te, că Evanghelia ta pe mulți din întuneric i-a scos; 

Bucură-te, că pe Hristos până la marginile lumii L-ai propovăduit; 

Bucură-te, Sfinte apostol şi evanghelist Matei! 


Condacul al 2-lea 

Cu cuvântul Evangheliei, Matei prea lăudate, din întunericul înşelăciunii ai scos 
popoarele precum te-ai făgăduit Domnului lisus Hristos, cel ce te-a învăţat a vâna 
pe oameni la credinţa Lui. Pentru aceasta cântăm lui Dumnezeu: Aliluia! 


Icosul al 2-lea 

Cu limbă de foc te-ai arătat arzând înşelăciunea, prea înțelepte Matei, pururea feri- 
cite, primind înfăţişarea Mângâietorului, care în funţă a venit la tine. De aceea ai 
făcut să se teamă toată mintea celor ce ascultau al tău cuvânt, când slava celui 
Atotputernic ai propovăduit. Pentru acestea lăudăm darul luat şi ție-ţi cântăm ace- 
stea: 

Bucură-te, primitorule al Duhului Sfânt în limbi de foc; 

Bucură-te, că prin multe ţări ai mers din loc în loc; 

Bucură-te, că pe păgânii parți, prin Evanghelie, i-ai luminat; 

Bucură-te, că pentru Evanghelie cu foc ai fost ars; 

Bucură-te, că după mulți ani de propovăduire sângele pentru Hristos ţi-ai vărsat; 

Bucură-te, trâmbiţa Duhului cea luminată; 

Bucură-te, prea fericite al Cuvântului slujitor; 

Bucură-te, dumnezeiesc vistiernic al adevărurilor celor mai presus de înţelegere; 
Bucură-te, fântână a dumnezeieştilor predanii; 

Bucură-te, râu care izvorăşti apele cunoştinţei de Dumnezeu; 

Bucură-te, că în tot pământul a ieşit vestirea ta cea dumnezeiască; 

Bucură-te, luminător al Bisericii, de Dumnezeu aşezat; 

Bucură-te, Sfinte apostol şi evanghelist Matei! 


Condacul al 3-lea 

Alergat-ai cu sete la chemarea Mântuitorului, apostole Matei şi cu osârdie, de bu- 
năvoie te-ai dat spre ascultarea învăţăturii Lui şi tuturor le-ai propovăduit pe Dum- 
nezeu adevărat, pentru aceasta cântăm: Aliluia! 


Icosul al 3-lea 

Lui Hristos celui ce te-a chemat la ucenicia cerească ai urmat cu osârdie, de 
Dumnezeu primite, toată îndeletnicirea grijii pământeşti de îndată lepădând-o, că 
luând cunoştinţă de Împărăţia cea de sus, te-ai îndepărtat de cele de jos şi de mă- 
rirea deşartă, evanghelist din vameş făcându-te. Pentru aceasta de la toți auzi unele 
ca acestea: 

Bucură-te, prea cald rugător pentru toată lumea; 

Bucură-te, Sfinte Matei, al mântuirii păzitor; 

Bucură-te, al Preasfintei Născătoarei de Dumnezeu lăudător; 

Bucură-te, cel împreună cu îngerii şi cu toți sfinţii cântător; 

Bucură-te, al nostru păzitor; 

Bucură-te, al tainelor lui Hristos păzitor; 

Bucură-te, temelia prea întemeiată a propovăduirii lui Hristos; 

Bucură-te, al nostru rugător către Domnul Dumnezeu; 

Bucură-te, că tu ai propovăduit credinţa cea dată de Domnul lisus Hristos; 
Bucură-te, luminătorul cereştii cunoştinţe; 

Bucură-te, învățătorul dreptei credinţe; 

Bucură-te, prin care Domnul lisus Hristos Se sălăşluieşte; 

Bucură-te, Sfinte apostol şi evanghelist Matei! 


Condacul al 4-lea 

Cu trâmbiţa evanghelicelor tale cuvinte ai adus pe oameni la cunoştinţa de Dum- 
nezeu, pururea pomenite Matei, apostole şi adunările înşelăciunii de pe pământ le- 
ai alungat şi în unirea gândului pe credincioşi i-ai îndreptat. Pentru aceasta cinstim 
sfântă pomenirea ta, cântând lui Dumnezeu: Aliluia! 

Icosul al 4-lea 

Prin cuvântul Evangheliei, templele idoleşti în biserici lui Dumnezeu le-ai prefă- 
cut, prea cinstite apostole Matei şi în ele ai sfinţit pe fiii botezului pe care darul i-a 
înnoit prin apă şi prin Duh. Pentru aceasta cântăm ție laudele acestea: 

Bucură-te, că ai răstignit cele lumeşti şi întru tine vieţuieşte Hristos; 

Bucură-te, prin care întunericul păgânătăţii s-a risipit; 

Bucură-te, prin care lumea s-a luminat; 

Bucură-te, unitule cu Dumnezeu; 

Bucură-te, că pe fun oamenilor lui Dumnezeu i-ai adus; 

Bucură-te, degrabă ascultător al celor ce cu credinţă te cheamă; 

Bucură-te, că ai fost într-armat cu limbă de foc a Duhului Sfânt; 

Bucură-te, că Evanghela lui Hristos luminat ai scris; 

Bucură-te, că din nesfârşita bogăţie a Duhului te-ai împărtăşit; 

Bucură-te, că pe toţi să se închine Sfintei Treimi îi înveţi; 

Bucură-te, Sfinte apostol şi evanghelist Matei! 


Condacul al 5-lea 

Din adâncul răutăţii celei mai de jos, la înălțimea cea prea înaltă a virtuţii, ca un 
vultur ce zboară sus în chip minunat, ai alergat, Matei prea lăudate; că ai urmat lui 
Hristos, cel ce a acoperit cerurile cu bunătatea şi a umplut de cunoştinţa Sa tot pă- 
mântul; următor Lui întru toate te-ai arătat, binevestind pacea, viaţa şi mântuirea, 
celor ce s-au plecat cu dreaptă credinţă dumnezeieştilor porunci. Întru care îndrep- 
tează-ne şi pe noi, cei ce împreună cu tine cântăm lui Dumnezeu: Aliluia! 


Icosul al 5-lea 

Celui ce întâi a scris Evanghelia lui Hristos şi a luminat toată făptura cea de sub 
cer, lui Matei prea înțeleptul şi tăinuitorul cel prea ales al Domnului şi vestitorul 
dumnezeieştilor învățături, toţi credincioşii cu dragoste să-i cântăm: 

Bucură-te, prin care credinţa s-a răspândit; 

Bucură-te, prin care rătăcirea a fost zădărnicită; 

Bucură-te, păzitorul Evangheliei lui Hristos; 

Bucură-te, cel dintâi scriitor al dumnezeieştii Evanghelii; 

Bucură-te, tăinuitorul cel prea ales al tainelor cereşti; 

Bucură-te, stea strălucitoare a Ortodoxiei; 

Bucură-te, biruitor nebiruit al credințelor păgâneşti; 

Bucură-te, împodobitorul Bisericilor; 

Bucură-te, al lui Hristos dulce cugetător; 

Bucură-te, luminat doctor al celor bolnavi; 

Bucură-te, Sfinte apostol şi evanghelist Matei! 

Condacul al 6-lea 

Auzind glasul Cuvântului ce S-a întrupat, ai părăsit deplin tulburarea celor pă- 
mânteşti şi iconom al harului te-ai arătat, propovăduitor de Dumnezeu primit, 
fericite apostol Matei. Pentru aceasta, împreună cu toate Cetele cele cereşti, cântăm 
lui Dumnezeu: Aliluia! 


Icosul al 6-lea 

Lepădând câştigurile cele cu nelegiuire ale vameşului şi luând crucea, ai urmat lui 
Hristos, celui ce te-a chemat, fericite Matei. Pentru aceasta ai primit bogăţia cea 
neîmpuţinată a harului, din care cu îndestulare reverşi celor ce cu dragoste te laudă: 
Bucură-te, al dumnezeieştii Întrupări înalt tâlcuitor; 

Bucură-te, carte de Dumnezeu închipuită, foarte folositoare minţii; 

Bucură-te, comoară dumnezeiască a cereştilor comori; 

Bucură-te, cel ce eşti învăţătură de trebuinţă celor ce învaţă; 

Bucură-te, al adevărului stâlp întănitor; 

Bucură-te, al Bisericii lui Dumnezeu stâlp neclintit; 

Bucură-te, cel ce pe credincioşi cu răbdare i-ai mântuit; 

Bucură-te, Biserică a fiilor duhovniceşti; 

Bucură-te, al Cuvântului Celui Întrupat strălucit văzător; 

Bucură-te, binevestitor al Vieţii celei veşnice; 

Bucură-te, că celor ce erau sub Lege harul le-ai propovăduit; 

Bucură-te, trâmbiţa cea fără de tăcere a Duhului Sfânt; 

Bucură-te, Sfinte apostol şi evanghelist Matei! 


Condacul al 7-lea 

Aurul părăsindu-l cu adevărat şi pe Hristos iubind, Sfinte apostole Matei, te-ai ară- 
tat luminător până la marginile lumi şi din vameş te-ai arătat apostol mărit, ucenic 
fiind şi propovăduitor al credinţei, cântând lui Dumnezeu: Aliluia! 


Icosul al 7-lea 

De Cuvântul Tău cel ipostatic, Dumnezeule, fiind învăţat ucenicul cel văzător de 
Dumnezeu, a risipit înțelepciunea cea lumească cu dumnezeiasca înţelepciune a 
Evangheliei Tale, pe toţi învăţându-ne laude să-Ţi aducem. Pentru aceasta, cu bu- 
curie îi cântăm unele ca acestea: 

Bucură-te, gură de Dumnezeu grăitoare; 

Bucură-te, al tainelor lui Dumnezeu vestitorule; 

Bucură-te, cel prin care Hristos mântuieşte sufletele noastre; 

Bucură-te, limbă de foc suflătoare care grăieşti cele dumnezeieşti; 

Bucură-te, a Mângâietorului cinstit glas; 

Bucură-te, doborârea înţelepciunii celor înţelepţi; 

Bucură-te, lepădarea priceperii celor pricepuţi; 

Bucură-te, privighetoarea cerului cea cu dulce glăsuire; 

Bucură-te, cel prin care Duhul Sfânt ne luminează; 

Bucură-te, că ai fost încredinţat a întocmi în scris învăţăturile lui Hristos; 
Bucură-te, Sfinte apostol şi evanghelist Matei! 


Condacul al 8-lea 

Cu darul cel dat ţie de la Dumnezeu, Matei de Dumnezeu văzătorule, duhurile de- 
monice cu cuvântul se izgonesc, bolile se vindecă, mulțimea patimilor sufleteşti se 
îndepărtează de la cei bolnavi; pentru aceasta cântăm lui Dumnezeu: Aliluia? 


Icosul al 8-lea 

Lepădând jugul cel urât al vămii, Matei, apostole la jugul dreptăţii te-ai supus şi te- 
ai arătat iscusit negustor, bogăție adunând înţelepciunea cea din înălțime şi tuturor 
al propovăduit Cuvântul adevărului, arătând în scris ceasul Judecăţii. Pentru acea- 
sta toţi creştini îţi cântă: 

Bucură-te, lumina celor întunecaţi cu păgânătatea; 

Bucură-te, calea cea adevărată a celor rătăciţi; 

Bucură-te, al luminilor lui Hristos văzător şi propovăduitor; 

Bucură-te, al patimilor lui Hristos prea ales mărturisitor; 

Bucură-te, al minunilor Domnului bun lucrător; 

Bucură-te, stăpânirea dogmelor lui Dumnezeu; 

Bucură-te, al luminii celei gândite luminoasă descoperire; 

Bucură-te, gură care vesteşti pe Hristos Dumnezeu; 

Bucură-te, iconomia frumuseţii celei întâi închipuite; 

Bucură-te, Sfinte apostol şi evanghelist Matei! 


Condacul al 9-lea 

Cu arzătoare râvnă, apostole sfinte, ai plecat să împlineşti porunca propovăduirii 
Evangheliei şi primind înştiinţare de la Dumnezeu să vesteşti Evanghelia în cetatea 
Mirmina din ţinutul parților, îndată ai mers acolo, pe toţi învăţându-i să cânte lui 
Dumnezeu: Aliluia! 


Icosul al 9-lea 

În post şi rugăciune, pe munte multe zile nevoindu-te, apostole al lui Hristos Matei, 
ca un prunc ţi S-a arătat Ziditorul a toate şi toiag în mâinile tale dând ţi-a poruncit 
să mergi la parți, în cetatea Mirmina şi în faţa bisericii de acolo toiagul să-l sădeşti 
pentru a arăta minunile Lui. Și tu, întru toate ascultător făcându-te, de la toți auzi 
unele ca acestea: 

Bucură-te, rug aprins ce cuvântul Evangheliei arăţi; 

Bucură-te, că Evanghelia la parți şi mezi ai vestit; 

Bucură-te, că în cetatea Mirmina de Dumnezeu ai fost trimis; 
Bucură-te, că de vedenii prea înalte te-ai învrednicit; 

Bucură-te, că pe împărăteasa cetății de demonul cel cumplit o ai izbăvit; 
Bucură-te, că pe duhurile necurate le-ai certat; 

Bucură-te, că şi pe copii i-ai izbăvit; 

Bucură-te, că, ascultând porunca, toiagul în cetate l-ai sădit; 

Bucură-te, că toiagul îndată a prins rădăcini şi copac mare s-a făcut; 
Bucură-te, că minuni multe cu puterea lui Hristos ai făcut; 

Bucură-te, că împăratul cel idolatru la multe patimi te-a supus; 
Bucură-te, că viaţa pentru Hristos prin foc ţi-ai dat; 

Bucură-te, că prin minunile de la sfintele tale moaşte şi împăratul nelegiuirea a pă- 
răsit şi pe Hristos adevărat Dumnezeu L-a mărturisit; 

Bucură-te, Sfinte apostol şi evanghelist Matei! 


Condacul al 10-lea 

Cine te-a învăţat a grăi aşa, Sfinte apostole Matei? Cine ţi-a luminat mintea ca să 
vezi limpede raza slavei celei neapropiate, care a strălucit lumina Adevărului în 
inimile noastre, fără numai lisus Hristos Dumnezeu? Pentru aceasta cântăm Lui: 
Aliluia! 


Icosul al 10-lea 

Se înspăimântează toată mintea de propovăduirea ta, pe care ai trâmbiţat-o în tot 
pământul, tăinuitorule al lui Hristos şi văzătorule al celor de sus, cel ce eşti cinstit 
de Domnul între cei doisprezece apostoli; pentru aceasta cântăm ţie: 

Bucură-te, rugătorule pentru noi către Domnul; 

Bucură-te, că prin sfintele tale rugăciuni Domnul ne miluieşte pe noi; 

Bucură-te, că prin ajutorul tău, tiranul satana se izgoneşte de la noi; 

Bucură-te, că bolile cele sufleteşti şi trupeşti le îndepărtezi de la noi; 

Bucură-te, raza cea luminoasă a Duhului Sfânt; 

Bucură-te, mângâierea celor necăjiţi; 

Bucură-te, sănătatea celor bolnavi; 

Bucură-te, împreună călător cu cei ce călătoresc; 

Bucură-te, ajutorul celor ce te cheamă când zboară în aer; 

Bucură-te, hrănitorul nostru, al celor flămânzi de fapte bune; 

Bucură-te, Sfinte apostol şi evanghelist Matei! 


Condacul al 11-lea 
Cu voinţă neslăbită, Matei, prea sfinţitul, asemenea Chipului dumnezeiesc făcân- 
du-se, lumea cea din întuneric o a tras ca să cânte lui Dumnezeu: Aliluia! 

Icosul al 11-lea 

Cel de lumină purtător şi de bucurie dătător, fericite Matei, apostole al lui Hristos, 
dumnezeiască pomenirea ta rază de tămăduire străluceşte nouă, celor ce cântăm ţie 
unele ca acestea: 

Bucură-te, stea mai luminoasă decât soarele; 

Bucură-te, sfeşnic care străluceşti cu raze de aur; 

Bucură-te, celor întristaţi în necazuri ajutător; 

Bucură-te, cel ce eşti izgonitor înfricoşător al demonilor; 

Bucură-te, frumuseţea cea prea luminată a Bisericii Ortodoxe; 

Bucură-te, podoaba cea prea cinstită a apostolilor; 

Bucură-te, luminătorul cel mare al mucenicilor; 

Bucură-te, veselia cea strălucită a cuvioşilor; 

Bucură-te, lauda cea fericită a tuturor sfinţilor; 

Bucură-te, rugătorule, mijlocitorule şi folositorule al tuturor ortodocşilor; 
Bucură-te, Sfinte apostol şi evanghelist Matei! 


Condacul al 12-lea 

A1 strălucit, apostole, luminos ca soarele cu razele Duhului şi toată lumea o ai lu- 
minat, fericite, cu cunoştinţa de Dumnezeu şi ai alungat negura mulțimii zeilor, 
Matei prea înțelepte. Pentru aceasta prea luminata ta prăznuire săvârşind, cântăm 
lui Dumnezeu: Aliluia! 


Icosul al 12-lea 

Toate neamurile mulţumim ție, mărite apostole Matei, că prin cuvântul Evan- 
gheliei, pe care tu cel dintâi l-ai cuprins în scris, de la pământ la cer ne-ai ridicat şi 
de la slujirea vrăjmaşului depărtându-ne, la cunoştinţa Adevăratului Dumnezeu ne- 
al adus. Pentru aceasta laudă cu mulţumire îţi aducem, cântând unele ca acestea: 
Bucură-te, apostole Matei, nume prea scump şi dulce nouă drept-credincioşilor; 
Bucură-te, izgonitorul tuturor ereziilor; 

Bucură-te, arma cea nebiruită a credincioşilor; 

Bucură-te, stâlpul cel tare al Bisericii; 

Bucură-te, cel ce ne adăpi cu apa cea vie a Evangheliei; 

Bucură-te, luminătorule al lumii; 

Bucură-te, cel ce ne izbăveşti pe noi din tot felul de nevoi; 

Bucură-te, cel ce ne izbăveşti pe noi de vicleşugul vrăjmaşului; 

Bucură-te, că tu pe toţi îi înveţi să se închine Sfintei Treimi; 

Bucură-te, că toate neamurile prin tine vin în Biserica lui lisus Hristos; 

Bucură-te, cel ce la sfârşitul vieţii noastre ne ajuţi ca prin pocăință să ne mântuim; 
Bucură-te, Sfinte apostol şi evanghelist Matei! 

Condacul al 13-lea (de trei ori) 

O, prea minunate Sfinte şi mărite apostol Matei, cu lacrimi alergăm la sprijinul tău, 
ca prin rugăciunile tale, cele de Dumnezeu primite, să ne izbăveşti pe noi de chi- 
nurile cele veşnice, prea lăudate şi luminii Raiului să ne învredniceşti, ca împreună 
cu tine neîncetat să cântăm lui Dumnezeu: Aliluia? 


Apoi se zice iarăşi: 


Icosul 1 

Având sufletele întinate de gânduri şi de cuvinte rele, cu dumnezeiescul dar pe care 
l-ai primit de la Hristos, curăţeşte-le, propovăduitorule al Domnului Matei, ca fiind 
curate să-ţi aducă ţie cântare vrednică aşa: 

Bucură-te, cel ce din vameş, apostol ai devenit; 

Bucură-te, că de la vamă ai fost chemat la ucenicie; 

Bucură-te, că de la lisus ai auzit chemarea: „Urmează-M'”; 

Bucură-te, că îndată, toate lăsându-le, pe Hristos L-ai urmat; 

Bucură-te, că pe Hristos în casa ta L-ai primit; 

Bucură-te, că de El ai fost luminat; 

Bucură-te, că prin tine mul păcătoşi au fost miluiți; 

Bucură-te, că împreună cu toţi apostolu ai urmat Domnului; 

Bucură-te, că de lume te-ai despărțit şi pe Hristos în inima ta L-ai primit; 
Bucură-te, că lumină neamurilor te-ai făcut; 

Bucură-te, că Evanghelia ta pe mulți din întuneric 1-a scos; 

Bucură-te, că pe Hristos până la marginile lumii L-ai propovăduit; 

Bucură-te, Sfinte apostol şi evanghelist Matei! 


Condacul 1 

Pe ucenicul Domnului şi luminătorul a toată lumea, pe Matei, apostolul să-l lău- 
dăm credincioşii, ca pe cel ce pe păgâni din închinarea idolilor la adevăratul Dum- 
nezeu prin Evanghelie i-a întors. Pentru aceasta cu bucurie să-i cântăm: Bucură-te, 
Sfinte apostol şi evanghelist Matei! 


ŞI apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfântului apostol şi evanghelist Matei şi ale 
tuturor Sfinților, miluieşte-ne şi ne mântuieşte pe noi. Amin ! 

Vieţile Sfinţilor - Viaţa şi pătimirea Sfântului apostol şi evanghelist Matei 


Fiul lui Dumnezeu, Unul fără de păcat, care a venit pe pământ cu asemănare 
omenească să mântuiască pe oamenii cei păcătoşi, trecând prin Capernaum, a văzut 
un om şezând la vamă care se chema Matei şi a zis către dânsul: Vino după Mine! 
Vameşul, auzind aceasta nu numai cu urechile trupeşti ci şi cu cele sufleteşti, 
îndată s-a sculat de la vamă şi lăsând toate, a urmat pe Hristos; apoi Domnul a 
intrat în casa lui, iar Matei i-a făcut ospăț. Acolo s-au adunat la Matei vecinii lui, 
prietenii lui şi mulţi cunoscuţi, vameşi şi păcătoşi şi au şezut împreună cu Hristos 
şi cu ucenicii Lui. Deci s-a întâmplat să fie acolo farisei şi păcătoşi; aceştia şezând 
împreună cu păcătoşii au zis către ucenicii Lui: Pentru ce dascălul vostru mănâncă 
şi bea cu păcătoşii şi cu vameşii? lar Domnul, auzind cuvintele lor, a zis către 
dânşii: Nu trebuie doctor celor sănătoşi, ci bolnavilor, că n-am venit să chem la 
pocăință pe cei drepţi, ci pe cei păcătoşi. 


Din acea vreme Sfântul Matei s-a făcut ucenic şi următor al lui Hristos şi s-a 
învrednicit a fi cinstit între cei doisprezece apostoli. 


Acest sfânt era fiul lui Alfeu şi frate cu Iacob, iar de către ceilalţi evanghelişti se 
numea Levi al lui Alfeu. Pentru aceea, vrând să acopere viaţa lui de vameş 
pentru cinstea apostoliei, l-au numit cu nume puţin cunoscut, adică Levi a lui 
Alfeu. lar Sfântul Matei în Evanghelia sa, scriind însuşi despre sine, din multă 

smerenie, arată pe faţă tuturor numele său, numindu-se Matei şi povestind 
înaintea tuturor viaţa sa de mai înainte, neruşinându-se a-şi mărturisi păcatele 
sale. 


lar după primirea Sfântului Duh, Sfântul Matei, mai înainte decât toți ceilalți 
evanghelişti, a scris Evanghelia în limba evreiască, pentru evreii care crezuseră şi a 
scris-o după opt ani de la Înălţarea Domnului, propovăduind această Evanghelie 
prin multe ţări. Căci a străbătut Partia şi Midia, binevestind pe Hristos. Apoi a 
înconjurat toată Etiopia, unde îi căzuse Soarta, țară pe care a luminat-o cu 
lumina înţelegerii Sfintei Evanghelii. 


XR 


lar mai la sfârşit, fiind povăţuit de Sfântul Duh, a venit în ţinutul mâncătorilor de 
oameni, la o seminţie neagră la chip şi cu nărav de fiară şi a intrat într-o cetate ce 
se chema Mirmenia, unde întorcând către Domnul câteva suflete, le-a pus episcop 
pe Platon, următorul său şi a zidit o biserică mică. lar el s-a suit pe un munte, care 
era în apropiere şi a petrecut pe acest munte în post, rugându-se lui Dumnezeu cu 
sârguinţă pentru întoarcerea acelui neam necredincios. 


Atunci i s-a arătat Domnul în chip de tânăr prea frumos, având în mâna Sa un 
toiag. Apoi, dând pace apostolului, a întins dreapta Sa, dându-i acel toiag şi 
poruncindu-i să se coboare din munte şi să înfisă toiagul înaintea uşii bisericii 
celei zidite 

Sfântul Matei, luând toiagul din mâna Domnului, a coborât din munte, mergând în 
cetate să facă ceea ce 1 s-a poruncit. 


lar ighemonul acelei cetăți, anume Flavian, avea o femeie şi un fiu care erau 
chinuiți de diavoli. Aceştia, întimpinând în cale pe apostol, au strigat în urma lui cu 
glasuri sălbatice, înfricoşându-l şi zicând: "Cine te-a trimis pe tine aici cu acel 
toiag, pentru pierderea noastră?". 


Iar el, certând duhurile cele necurate, le-a izgonit. Apoi, cei ce s-au tămăduit s-au 
închinat apostolului şi au mers după dânsul cu bucurie. 


Înştiinţându-se episcopul Platon de venirea lui, l-a întâmpinat cu clerul. Apoi, 
intrând în cetate şi apropiindu-se de biserică, a făcut precum îi era poruncit: a înfipt 
toiagul cel dat lui de la Domnul şi îndată înaintea tuturor s-a făcut toiagul copac 
mare, dând ramuri cu o mulțime de frunze şi s-au arătat roade într-însul foarte 
frumoase, mari şi dulci şi izvor de apă a curs din rădăcina lui. 


Atunci s-au minunat toţi cei ce priveau la această minune, pentru că toată cetatea se 
strânsese la o minune ca aceasta şi mâncau poame dulci din acest pom şi beau apă 
curată. 


lar Sfântul apostol Matei, stând la un loc înalt, propovăduia cuvântul lui Dumnezeu 
în limba poporului ce se adunase acolo. Deci, îndată, toţi au crezut în Domnul, iar 
apostolul i-a botezat în acel izvor făcător de minuni. Mai întâi a botezat pe femeia 
ighemonului pe care o izbăvise de duhul cel viclean, împreună cu fiul său; pe urmă 
pe tot poporul care a crezut în Hristos. lar toți mâncătorii de oameni, care se 
botezau după cuvântul Domnului, ieşeau din apă luminaţi la faţă, apoi câştigau 
albire şi frumuseţe nu numai trupească, ci şi sufletească, lepădând negreala de arap 
şi îmbrăcându-se întru Hristos, omul cel nou. 


Înştiinţându-se de aceasta ighemonul, mai întâi s-a bucurat de tămăduirea soţiei şi a 
fiului său. După aceea, îndemnându-l diavolul, s-a mâniat asupra Apostolului, 
pentru că tot poporul părăsind zeii alerga la dânsul şi a cugetat să-l omoare. 


Dar în acea noapte Mântuitorul S-a arătat Apostolului, poruncindu-i a îndrăzni 
către El şi făgăduindu-i că va fi împreună cu dânsul în mâhnirea care-i va veni. 
Deci, făcându-se ziuă, pe când apostolul cânta în biserică laude lui Dumnezeu 
împreună cu cei credincioşi, ighemonul a trimis patru ostaşi să-l prindă, însă aceia 
când au ajuns la biserica Domnului îndată 1-a cuprins un întuneric încât abia au 
putut să se întoarcă înapoi. 

Atunci, fiind întrebaţi de ce n-au adus pe Matei, au răspuns: "Am auzit glasul lui 
vorbind, dar n-am putut să-l prindem". 


Deci, mâniindu-se ighemonul, a trimis ostaşi mai mulți cu arme, poruncindu-le să 
aducă pe Apostol cu sila şi de se va împotrivi cineva, nelăsând să-l ia pe acela, să-l 
taie cu sabia. 


Dar şi acest plan a rămas fără rezultat. Căci, pe când se apropiau de biserică, a 
strălucit o lumină cerească asupra Apostolului, spre care ostaşii neputând a căuta, 
s-au umplut de frică şi aruncând armele, au fugit; apoi întorcându-se au spus 
ighemonului cele ce se făcuse. 


Auzind ighemonul, s-a mâniat foarte tare şi s-a dus cu toată mulțimea slugilor sale, 
vrând ca singur să prindă pe apostol. Însă, când s-a apropiat de dânsul, îndată a 
orbit şi căuta un sprijinitor. Apoi a început a ruga pe apostol să-i ierte păcatul şi să- 
1 lumineze ochii, iar Apostolul, făcând semnul Sfintei Cruci peste ochii lui, i-a 
dăruit vederea. 


Dar ighemonul, văzând cu ochii cei trupeşti, însă nu şi cu cei sufleteşti - căci l-a 
orbit răutatea lui - n-a crezut că ar fi puterea lui Dumnezeu, ci o vrăjitorie. Apoi, 
luând pe Apostol de mână, îl ducea în curtea sa ca şi cum ar fi vrut să-l cinstească, 
iar în inima sa cugeta cele viclene, vrând să ardă în foc pe Apostolul Domnului, ca 
pe un vrăjitor. 


Apostolul, văzând tainele inimii lui şi înțelegând gândurile cele viclene, l-a mus- 
trat, zicând: 


Atunci ighemonul a poruncit ostaşilor să-l ia pe Sfântul Matei şi punându-l pe 
pământ, să-l întindă cu faţa în sus şi să-i pironească mâinile şi picioarele pe 
pământ. Făcându-se aceasta, după porunca chinuitorului, slugile au adunat mulțime 
de viţe şi vreascuri; apoi au adus smoală şi pucioasă şi toate acestea punându-le 
deasupra Sfântului Matei, le-au aprins. Aprinzându-se focul cu văpaie mare, toți 
credeau că Apostolul lui Hristos va fi ars. Dar, o, minune! Îndată s-a prefăcut focul 
acela în răcoreală şi văpaia în rouă, iar Sfântul Matei a rămas viu, slăvind pe 
Dumnezeu. 


Văzând aceasta, tot poporul s-a înspăimântat de o asemenea minune şi a lăudat pe 
Dumnezeul apostolului. 


Ar De Dr dr dr de Dr dr d Dr Dr dr dr De de dr dr A de dr dr A A 


Xp XP XP IP IP 3 E 2 2 IP 3 3 E E 0 E IP 5 IE E XXX 


Je De De e De dr De e De De de De Dr Dr De De De De e De de de Ar A rd 


XP PP 2 0 E IE 3 IP IP 3 3 IE IE II IE E E XX 


Iar judecătorul s-a mâniat mai mult, în loc să cunoască puterea lui Dumnezeu, Care 
a păzit viu şi nevătămat de foc pe propovăduitorul lui Hristos şi grăia asupra 
dreptului fărădelegi, numindu-l vrăjitor şi zicând că vrăjile au stins focul şi l-au 
păzit viu. După aceea a poruncit să adune lemne mai multe, viţe şi vreascuri şi, 
punându-le deasupra lui, să le aprindă, iar deasupra să toarne multă smoală. Apoi a 
adus şi pe zeii săi cei de aur în număr de doisprezece şi punându-i în jurul focului, 
îi chemă în ajutor pentru ca Sfântul Matei, cu puterea lor, să nu se poată izbăvi de 
văpaie şi să ardă în foc. 


Sfântul apostol, fund în văpaie, s-a rugat către Domnul puterilor ca să arate puterea 
Sa nebiruită, să vădească neputința zeilor păgâneşti şi să ruşineze pe cei ce 
nădăjduiesc spre dânşii. Şi îndată s-a pornit văpaia focului înfricoşat asupra idolilor 
de aur şi s-au topit ca ceara, ba încă au ars şi mulţi din cei necredincioşi, care 
stăteau împrejur. lar din topirea idolilor a ieşit un şarpe ca de foc, care mergea 
după ighemon, vrând să-l vatăme, încât nu-i era lui cu putinţă a fugi şi a scăpa de 
frica aceluia, până ce a făcut smerită rugăminte către Apostol ca să-l izbăvească din 
acea nevoie. 


Sfântul apostol Matei a certat focul şi îndată s-a stins văpaia şi a pierit asemănarea 
şarpelui cea de foc. 


De acum, ighemonul voia să scoată din foc pe sfântul, însă el, făcând rugăciunea 
cea mai de pe urmă, şi-a dat sfântul său suflet în mâinile lui Dumnezeu. 


Atunci judecătorul a poruncit să se aducă un pat de aur şi să pună pe dânsul 
cinstitul trup al apostolului, care fusese scos din foc nevătămat. Apoi, învelindu-l 
cu veşminte de mare preţ, l-a luat pe umeri împreună cu boierii săi şi l-a dus în 
curțile sale. Dar el nu avea credință desăvârşită. De aceea a poruncit să facă un 
sicriu din fier şi punând într-însul trupul Sfântului apostol Matei, să-l închidă 
pretutindeni cu plumb şi să-l arunce în mare, zicând către boierii săi: "Dacă Cel ce 
l-a păzit pe Matei întreg în foc, îl va păzi pe el şi de înec, apoi cu adevărat Acela 
este Dumnezeu şi Aceluia ne vom închina, lăsând pe toţi zeii noştri, care n-au putut 
să se izbăvească de arderea focului”. 


Fiind aruncat în mare sicriul cel de fier cu cinstitele moaşte, noaptea s-a arătat 
Sfântul Matei episcopului Platon, zicându-i: "Duminică să mergi la malul mării 
care este spre partea răsăritului de la curţile domneşti şi să iei de acolo moaştele 
mele, care vor fi scoase la uscat". 

Sculându-se episcopul, a mers la mare cu o mulțime de popor, la locul arătat şi au 
aflat racla cea de fier cu moaştele Sfântului apostol Matei, precum 1-a vestit lui în 
vedenie. 


Inştiinţându-se despre aceasta ighemonul şi boierii săi, au crezut cu adevărat în 
Domnul nostru lisus Hristos, mărturisindu-L cu glas mare a fi Unul adevăratul 
Dumnezeu, Care a păzit pe sluga Sa, Matei. 


Apoi ighemonul, căzând înaintea raclei Sfântului apostol, îşi cerea iertare de la el 
pentru greşeala sa şi cu osârdie dorea să se boteze. Episcopul Platon, văzând 
credinţa voievodului şi rugămintea lui cea cu dinadinsul şi învățându-l mult, i-a 
poruncit să intre în apa Botezului. lar când episcopul a pus mâna pe capul lui, 
voind să-i dea nume, îndată a venit un glas de sus, zicând: "Nu Flavian să-l 
numeşti, ci Mater”. 


Astfel, luând voievodul din botez numele Apostolului, s-a sârguit a fi următor al 
faptelor lui apostoleşti. Căci degrabă, încredinţând altuia domnia sa, s-a lepădat de 
lumea aceasta deşartă şi se sârguia întru rugăciuni în biserica lui Dumnezeu. Apoi 
a fost învrednicit rânduielii preoţeşti de către Sfântul Platon episcopul. 


lar după trei ani, murind episcopul, Sfântul Matei s-a arătat în vedenie preotului 
Matei, celui ce-şi lăsase domnia, şi l-a sfătuit să primească scaunul episcopal, după 
fericitul Platon. 


Luând episcopia Matei cel nou, bine s-a ostenit în buna vestire a lui Hristos şi pe 
mulți întorcându-i de la închinarea la idoli, i-a adus către Dumnezeu. Apoi, 
vieţuind ani îndelungaţi cu plăcere de Dumnezeu, s-a mutat către EI, stând înaintea 
scaunului Lui, împreună cu Sfântul apostol şi evanghelist Matei şi se roagă pentru 
noi, ca să fim moştenitori împărăției Sale în veci. Amin. 

